**Кабартманың Яңа ел маҗаралары**

 **Гөлнәзирә НИГЪМӘТОВА,**

*Саба районы Югары Симет “Ромашка” балалар бакчасының I квалификация категорияле тәрбиячесе*

***Алып баручы:***Исәнмесез дусларым!

 Яңа ел килеп җитте.

Күңелле чыршы бәйрәмен

Балалар күптән көтте.

***1бала***Чыршы, чыршы без сине

Сагынып көттек ел буе.

Син тагын да матурырак

Бизәлгәнсең бу юлы.

***2бала***Энҗе карлар явып үткән

Яшел ылысларыңа

Күп бүләкләр китергәнсең

Без нәни дусларыңа.

***3бала***Яшел чыршы! Басып торчы

Залның түрендә!

Килдек бергә без биергә

Синең тирәңдә!

 ***4бала***Җырлый-җырлый әйләнәбез

Чыршы синең тирәңдә.

Куанабыз яңа елга

Син кунакка килгәнгә!

**”Төрле-төрле утлар яна” җыры.**

***Алып баручы:***Балалар да, өлкәннәр дә

Барыгыз да беләдер.

Бик –бик күп еллардан бирле

Бу әкият-бердәнбер!

Яшәгән ди булган ди

Түм-түгәрәк, алсу битле

Бик тә тәмле кабартма!

Кабартма тирә- юньгә

Икмәк исе тараткан.

Быел менә ни хикмәт

Кабартманың килгән ди

 Яңа елны күрәсе.

Җем-җем чыршы тирәсендә

Җыр җырлап әйләнәсе.

Озак уйлап тормаган ул.

Өеннән чыгып киткән

Сукмак буйлап тәгәрәп

Яңа елга дип киткән.

***Көй астында Кабартма чыга***

*Мин кабартма, кабартма*

*Тәмле исләр таратам.*

*Каймакка гына басылып*

*Ап-ак оннан пештем мин*

*Яңа елга барам дип*

*Өйдән чыгып киттем мин.*

 *Көй астында Кабартма чыршыны әйләнеп чыга.*

***Алып баручы:***

***Бик ашыгып, тәгәрәп ул***

***Урман юлыннан киткән.***

***Ә карт чыршы төбендә***

***Бүре утыра икән.***

***Кабартманың тәмле исе***

***Килеп кергән борнына***

***Атылып килеп чыккан ул***

***Кабартманың юлына.***
***Каршысына Бүре чыга.***

***Бүре:***Кая барасың ашыгып,

Алма битле кабартма?

***Кабартма:***Садикка барам әле мин.

Анда бүген Кыш бабай

Күчтәнәчләр тарата.

***Бүре:***Кичәдән бирле ач мин!

Хәзер мин сине ашыйм!

***Кабартма:***

***Син нәрсә инде Бүре!***

***Нигә мине ашарга?***

***Кыш бабай ач итмәс әле***

***Әйдә син дә елкага***

***Бүре:***Ярар, ярар мин бик шат

Хәзер килеп җитәрмен.

Ачка тук булып йөргәнче

Мин дә бәйрәм итәрмен.

Кабартма белән Бүре Чыршының ике ягыннан китәләр.

***Аю:*** Кая барасың ашыгып,

Алма битле кабартма?

***Кабартма:*** Садикка барам әле мин.

Анда бүген Кыш бабай

Күчтәнәчләр тарата.

***Аю:*** Кичәдән бирле ач мин!

Хәзер мин сине ашыйм!

***Кабартма: Син нәрсә инде Аю!***

***Нигә мине ашарга?***

***Кыш бабай ач итмәс әле***

***Әйдә син дә елкага.***

***Аю:Абизателно киләм!Балакайларым белән!!!***Аю Кабартмага кул болгап кала.Чыршының икесе ике ягыннан китәләр.

***Алып баручы:Кабартма юлын дәвам иткән.***

***Уңга-сулга карамый тәгәрәп бара икән***

***Бер көтү ак Куяннар***

***Каршысына чыкканнар.***

 *Куяннар:*

***1 нче Куян:*** Кая барасың ашыгып,

Алма битле кабартма?

***Кабартма:***Садикка барам әле мин.

Анда бүген Кыш бабай

Күчтәнәчләр тарата.

***2 нче Куян:***Ура! Без дә барабыз!

Куяннарны да чакырган

Яңа елга бабагыз!

***Төлке күренә:***

***Төлке:*** Күземә күренәләрме

Монда никадәр Куян!

Кайсын тотып ашарга?

Бүген тамагым туяяяя!
Чыршы артыннан Кабартма, Аю,Бүре чыгалар. Төлке бер Куянны тотып ала.

Аю:Төлке җибәр Куянны!

Без барабыз елкага!

Садикта бәйрәм була!

Җырлый белсәң, бии белсәң

Сиңа да барсаң була.
Төлке: Җибәрәм мин Куянны.

Зинһар гафу итегез!

Бер зыяным да тимәс

Елкага гына кертегез!
***Бүре:*** Ярый, гафу итәрбез! ***Төлке:****Дуслар булып китәрбез!!!*

***Кабартма:***Ә хәзер дуслар тизрәк

Барып җитәргә кирәк!

 *Җәнлекләр керәләр:*

**Барысы бергә:**

Яңа ел белән дуслар!

Килсен көн дә шатлыклар!

**Алып баручы:**

Котлавыгызны кабул итәбез!

Барыгызна да чыршы тирәли әйләнергә көтәбез!
Чыршы тирәли җырлар җырлап әйләнү.

**Алып баручы**:Табышмак әйтәм! Тыңлагыз!

Кем соң безгә шундый матур

Яңа ел алып килә?

Матур-матур капчыкларга

Күчтәнәч салып килә?

**Балалар:**

Ул Кыш бабай! Кыш бабай!

Безгә бик таныш бабай!

Алып баручы: Әйдәгез АУ кычкырыйк!

Кыш бабайны чакырыйк!
Кыш бабай белән Кар кызы керәләр.

Кыш бабай:Исәнмесез нәни дусларым!

Менә тагын килдем быел! Сылу Кар кызым белән!

Капчыгымда бүләкләр!Барсы да сезгә дигән!

Һөнәрләрегезне күрсәтсәгез

Барсын да сезгә бирәм.

Былтыр кечкенә идегез.

Быел бик зууур үскәнсез!

Быел танып та булмый бу

Ап-ак башлы малайны...

Ә сез таныдыгызмы соң

Ак сакаллы бабайны?

**Алып баручы:** Кыш бабай! Кар кызы! Сезне сагынып беттек без!

Сәгатьләрне, минутларны

Саный-саный көттек без!

Әйдәгез балалар, Кыш бабайга һөнәрләребезне күрсәтик. Бәйрәм җыр- бию, уен-көлке белән дәвам итә.